# Edifici d'habitatges per a quatre amics

L'Edifici d'habitatges per a quatre amics és un bloc d'habitatges barceloní, situat al carrer de Pujades, número 251. L'obra és de Lola Domènech i Thomas Lussi, i va ser inaugurada el 2019.

## Construcció

La idea de l'edifici neix del desig de quatre parelles d'amics que van decidir comprar un solar on aixecar-hi un bloc de pisos per viure-hi en comunitat. El disseny havia de combinar els materials i l'estil arquitectònic propis del Poblenou, prioritzant-ne la sostenibilitat i la creació d'espais comuns. L'espai triat se situa al carrer de Pujades, fent cantonada amb el passatge Ciutadans (per on accedeixen els veïns); a quatre illes de la Rambla del Poblenou, en sentit Besòs. L'edifici consta de 5 altures i una terrassa amb piscina comunitària. A la planta baixa s'hi troba un local comercial i, a la part trasera de la finca, un badiu.
Els pisos —de 80 m²— tenen dos balcons, un a la frontera que dona a Pujades i un altre a l'oposada, des d'on es veu el pati. Aquesta distribució facilita la ventilació dels habitatges. La cerca de l'eficiència energètica es pot percebre també en la façana del carrer Ciutadans, on una paret de cobogó ceràmic aireja l'escala comunitària. També hi és present dintre dels apartaments, que compten amb sòl radiant. Els balcons d'ambdues façanes queden tancats amb porticons de fusta plegables en corredissa, i dotats de làmines orientables. Això permet jugar amb l'entrada de llum i aire als pisos. En els elements interiors primen la ceràmica, la fusta i el formigó, que enllacen l'obra nova amb el passat industrial del barri.

## Reconeixements

L'obra de Domènech i Lussi ha obtingut el reconeixement del sector i va ser seleccionat en diversos concursos d'arquitectura. Entre els principals resultats obtinguts, en destaquen el premi WATA de 2022 al millor habitatge col·lectiu, o la inclusió en les llistes finalistes de la Biennal Espanyola d'Arquitectura i Urbanisme de 2021 i del premi FAD de 2020.
L'any 2019 va ser un dels edificis més ben valorats pel públic de la 10a edició del festival 48h Open House Barcelona.

## Referències

* ↑ Infante, Eduardo. «Un EDIFICIO a la medida de cuatro amigos en BARCELONA» (en espanyol europeu). AD, 29-06-2020. Arxivat de l'original el 2022-01-28. [Consulta: 13 març 2025].
* ↑ «Carrer de Pujades, 251». Plànol BCN. Ajuntament de Barcelona. [Consulta: 13 març 2025].
* ↑ «Edifici per quatre amics» (en espanyol europeu). AIA. Arxivat de l'original el 2023-12-10. [Consulta: 13 març 2025].
* ↑ Ott, Clara. «Edificio de viviendas para 4 amigos / Lussi+Partner AG + Lola Domenech» (en castellà). ArchDaily, 02-03-2021. Arxivat de l'original el 2024-05-04. [Consulta: 12 març 2025].
* ↑ «Edificio de viviendas para cuatro amigos» (en castellà). La Casa de la Arquitectura. [Consulta: 12 març 2025].
* ↑ «Edificio de viviendas para cuatro amigos: una construcción sostenible con madera y cerámica de Lola Domènech & Lussi+Partner» (en castellà). Tectónica. Arxivat de l'original el 2024-10-04. [Consulta: 12 març 2025].
* ↑ «WATA 2022 Living Collective Housing Winner» (en anglès). WATA, 2022. Arxivat de l'original el 2025-01-19. [Consulta: 13 març 2025].
* ↑ Dejtiar, Fabian. «70 Proyectos seleccionados finalistas para la Bienal Española de Arquitectura y Urbanismo BEAU 2021» (en castellà). ArchDaily, 18-05-2021. [Consulta: 13 març 2025].
* ↑ «Edifici d'habitatges per a quatre amics» (en espanyol europeu). Premis FAD, 2020. Arxivat de l'original el 2025-01-15. [Consulta: 12 març 2025].
* ↑ Cols, Carles «Open House: muerte y resurrección de Barcelona». El Periódico, 28-10-2019.

## Enllaços externs

* «edifici d'habitatges per a 4 amics_barcelona». Web oficial de Lola Domènech. [Consulta: 12 març 2025].
* «Habitatges Pujades 251». Arquitectura Catalana. [Consulta: 12 març 2025].